
הצעת חוק לשכת עורכי הדין (תיקון – תפקיד הלשכה), התשס"ט-2009

של חבר הכנסת יריב לוין (פ/1148), הכנה לקריאה ראשונה – סיום הדיון  והצבעה

היו"ר דוד רותם:


בוקר טוב. אנחנו ממשיכים בהצעת חוק לשכת עורכי הדין (תיקון-תפקיד הלשכה), של חבר הכנסת יריב לוין. חבר הכנסת לוין, אני רוצה לשאול אותך. אני רוצה לעשות שני דברים. ראשית, להוסיף: תיתן סעד משפטי למעוטי-אמצעים שאינם זכאים לכך לפי חוק, וזאת כדי שלא יהיה מצב שהלשכה ומשרד המשפטים מתערבים ביניהם. שנית, אני רוצה שייקבעו כללים וקריטריונים שיפורסמו מי זכאי, מי לא זכאי, כדי שהדברים יהיו ברורים ושקופים. ולכן, אנחנו נכניס את זה בסעיף 109 בנושא הכללים. 

יריב לוין:


אין בעיה.

היו"ר דוד רותם:


בהכנה לקריאה השנייה ולקריאה השלישית אנחנו נעשה עוד כל מיני ניתוחים בחוק הזה, כי בינתיים גם קיבלתי וראיתי מכתב מהגברת יעל גויסקי שבו כתוב לי שהלשכה היא גוף סטטוטורי וחשוב וכו' וכו', אז אולי עד שהחוק הזה יעבור בשנייה ושלישית הלשכה תפסיק להיות הגוף הסטטוטורי, ותחזור להיות הגוף הוולונטארי.

יריב לוין:


אדוני מתכנן תוך שבועיים לפתור את כל הנושא הזה? 

היו"ר דוד רותם:


לא, אני אגיד לך למה. כי הפחד שלי - ואני אומר את זה בכוונה לפרוטוקול – שלא יעלה על הדעת ויתברר שאחר כך יבוא מישהו בטענות אליי שעובדה שתיקנתי את החוק לפי הבקשה של יריב, ובזה אני מסכים לזנוח את רעיונותיי בנושא חוק לשכת עורכי הדין באופן כללי.

יריב לוין:


אז אני אומר לפרוטוקול שאני אתנגד לכל פגיעה במעמד הלשכה, ולא אשתמש בזה כנימוק- - - 

היו"ר דוד רותם:


אין שום ספק שאתה - - -. גם אני אתנגד לכל פגיעה במעמד הלשכה - בוודאי. להיפך, אני רוצה להעלות את קרנה של הלשכה, ולכן אני רוצה להוציא ממנה את הזכות לבחון את המתמחים.

יריב לוין:


אז להיפך, זה דווקא עובד. אז תשאיר לה משהו. ככה לפחות, - - -

היו"ר דוד רותם:


כן, אז היא תתעסק בנושא הזה. אנחנו ניקח את 1, 2, ו-3, ונשאיר לה את 4. 


עוד משהו, או שאני יכול להצביע? מי בעד עם התוספת? 

יריב לוין:


עם התוספת.







ה צ ב ע ה

הצעת חוק לשכת עורכי הדין (תיקון – תפקיד הלשכה), התשס"ט-2009 של חבר הכנסת יריב לוין (פ/1148), אושרה פה אחד לקריאה ראשונה.

היו"ר דוד רותם:


תודה רבה, נתקבל פה אחד. למשרד המשפטים אין מה להגיד. כבר אמרתם את כל מה שהיה לכם להגיד. תודה רבה. הגברת גויסקי את יכולה להודיע לבוס שלך שהחוק עבר בקריאה ראשונה, הכנה לקריאה ראשונה. שנייה ושלישית, ברוך השם. 

הישיבה ננעלה בשעה 09:10.

